Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 10/1998. (III. 25.) MKM rendelethez
Paragraph Index: 347

6. Az ismeretek ellenőrzési rendszere, az ellenőrzés formái A képzésben az önálló tanulás, illetve a kiscsoportos munka fontos szerepet kap. Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, a gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. A gyakorlatok teljesítése aláírással vagy háromfokozatú minősítéssel igazolható, a gyakorlati vizsga értékelése ötfokozatú. A gyakorlati felkészítés keretén belül a készségfejlesztés, hospitálás, esetmegbeszélés, tereptanulmány kiscsoportos formában történik, ahol a csoportlétszám legfeljebb 5 fő. 6.1. Kötelező szigorlatok Legalább két komplex szigorlat. Tárgyai: — rehabilitációs foglalkoztató terápiás eljárások (mozgásos tréningek, rehabilitációs eszközök, eljárások, programok, technikák), — rehabilitációs foglalkoztató terápia elmélete (a sérülésspecifikus foglalkozások elméleti-gyakorlati alapelvei, a foglalkoztató terápia sérülésspecifikus alkalmazási területei, betegségek szerinti tünettan, fejlesztési terv készítés). 6.2. A szakdolgozat Olyan írásbeli dolgozat, amely a rehabilitációs foglalkoztató terápia elméleti vagy gyakorlati területeivel öszszefüggő témában készült, s tanúsítja, hogy a hallgató tanulmányaira támaszkodva, illetve a vonatkozó szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó, rehabilitációs célú alkalmazására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése; — a gyakorlati vizsga, önálló rehabilitációs zárófoglalkoztatás megtartásával és elemzésével; — bírálattal elfogadott szakdolgozat. 6.3.2. A záróvizsga részei: — a szakdolgozat megvédése, — a képzés témaköreit átfogó komplex szóbeli vizsga, különös tekintettel a tanultak gyakorlati alkalmazására. 6.3.3. A záróvizsga eredménye A szakdolgozat és védése alapján kapott érdemjegy és a szóbeli záróvizsgán nyújtott teljesítmény érdemjegye alapján számított átlag, ötfokozatú jeggyel kifejezve. A művelődési és közoktatási miniszter 11/1998. (III. 25.) MKM rendelete a szociális menedzser szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes